Vyhodnotenie pripomienkového konania

Oslovené subjekty: Dušan Čaplovič – podpredseda vlády SR pre vedomostnú spoločnosť, európske záležitosti, ľudské práva a menšiny, Robert Kaliňák – podpredseda vlády SR a minister vnútra, Ján Mikolaj – podpredseda vlády SR a minister školstva, Štefan Harabin – podpredseda vlády SR a minister spravodlivosti, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Úrad vlády SR, Odbor vládnej agendy Úradu vlády Slovenskej republiky 

Subjekty bez pripomienok: Ministerstvo spravodlivosti SR, Ministerstvo kultúry SR, Ministerstvo práce, sociálnych vecí a rodiny SR, Ministerstvo hospodárstva SR, Ministerstvo životného prostredia SR, Ján Mikolaj – podpredseda vlády SR a minister školstva, Ministerstvo školstva SR, Ministerstvo vnútra SR, Ministerstvo zahraničných vecí SR
Subjekty, ktoré nezaslali pripomienky: : Dušan Čaplovič – podpredseda vlády SR pre vedomostnú spoločnosť, európske záležitosti, ľudské práva a menšiny, Robert Kaliňák – podpredseda vlády SR a minister vnútra, Štefan Harabin – podpredseda vlády SR a minister spravodlivosti, Odbor vládnej agendy Úradu vlády Slovenskej republiky  

	
Subjekt	Pripomienka	Typ	Vyh.	Spôsob vyhodnotenia	Poznámka	

Ministerstvo výstavby a regionálneho rozvoja Slovenskej republiky	
Odporúčame v prílohe č. 1 Harmonogram na roky 2008 - 2010 pri úlohách MZ SR č. 6. až 8. v kolónke termín doplniť slová „a každoročne“.	
O	
A	
Doplnené.	

Ministerstvo obrany Slovenskej republiky,
Vojenský ústav hygieny a epidemiológie
	
V „Schéme organizácie karanténneho pracoviska na letisku“  na strane 6  predkladaného materiálu žiadame  vypustiť slová OS SR.
Odôvodnenie
V textovej časti  „Návrhu plánu“ sa  na strane 2- variant B pri zachytení nebezpečného prenosného ochorenia v lietadle s pristávacou cieľovou stanicou na území Slovenskej republiky, bod II. Orgány a organizácie podieľajúce sa na plnení Plánu opatrení Slovenskej republiky pre prípad vzniku udalostí podliehajúcich Medzinárodným zdravotným predpisom (2005) schváleným Svetovou zdravotníckou organizáciou body A a B nie je uvedená žiadna zložka, organizácia z rezortu MO SR ktorá by sa mala podieľať na zabezpečení činností a realizácii postupných krokov ustanovených „Plánom opatrení.“ Napriek tomu na strane 6 v „Schéme organizácie karanténneho pracoviska na letisku“ sa uvádza  Vstupný a výstupný hygienický filter OS SR, čo je v nesúlade s bodom II. Vynechaním slov OS SR sa schéma dostane do súladu s textom návrhu plánu. 

Použitie ozbrojených síl SR sa vykonáva v súlade
-	so všeobecne záväznými právnymi predpismi
-	s rozkazom ministra obrany SR  č. 25/2003
-	s nariadením  vlády SR o použití OS SR pri riešení mimoriadnych udalostí

Podľa § 70 zákona č. 171/1993 Z. z. o Policajnom zbore môže vláda na nevyhnutný čas vyčleniť vojakov v činnej službe do podriadenosti Policajného zboru, ak jeho sily a prostriedky nebudú postačovať na zabezpečenie ochrany štátnych hraníc, strážených objektov a verejného poriadku. 

Zákon č. 321/2002 Z. z. o ozbrojených silách SR stanovuje použitie OS SR v § 4 nasledovne:
„Ozbrojené sily možno použiť na
a)	ochranu štátnej hranice Slovenskej republiky,
b)	ochranu a obranu stavieb a budov, ktoré boli určené rozhodnutím vlády SR ako objekty osobitnej dôležitosti alebo ďalšie dôležité objekty na obranu štátu,
c)	odstraňovanie následkov výnimočného stavu alebo núdzového stavu 5) a na riešenie mimoriadnych udalostí,
d)	boj proti terorizmu,
e)	pátranie po lietadlách a pri záchrane ľudských životov, 
f)	zabezpečenie leteckej prepravy ústavných činiteľov,
g)	zabezpečenie leteckej zdravotníckej prepravy,
h)	zabezpečenie a vykonávanie leteckých navigačných služieb a riadenie špeciálnej letovej prevádzky

Na základe žiadosti štátnych orgánov, obcí alebo vyšších územných celkov môže veliteľ v rozsahu svoje pôsobnosti rozhodnúť o okamžitom použití vojakov ozbrojených síl a o nevyhnutnej logistickej podpore potrebnej na riešenie mimoriadnej udalosti.
Rozsah pôsobnosti veliteľa , ak ním nie je hlavný veliteľ ozbrojených síl, na plnenie úloh určí minister obrany.“
Stanovisko VÚHE Bratislava je v plnej zhode so stanoviskom   Oddelenia krízového manažmentu  MO SR č. OKrM-555/2007 zo dňa 10.12.2007, s ktorým bol materiál prekonzultovaný.	
Z	
A	
Vypustené.		

Ministerstvo pôdohospodárstva Slovenskej republiky

	

1.	s. 3 odsek 1 odporúčame preštylizovať vetu nasledovne: Z nebezpečnosti prenosného ochorenia, ktoré je určované najmä jeho zdravotnými dôsledkami (najmä vysokou smrtnosťou a schopnosťou rýchle sa prenášať medzi ľuďmi) vyplýva i rozsah a množstvo opatrení atď.;

2.	s. 3 v texte pod písmenami A a B: pojem „regionálny štátny veterinárny lekár“ je nevyhnutné nahradiť výrazom „úradný veterinárny lekár“ podľa zákona č. 39/2007 Z. z. o veterinárnej starostlivosti;

3.	s. 4  odsek 1 nahradiť slovo „prepismi“ slovom „predpismi“;

4.	s. 4 odsek 4, písm. A: odporúčame aby súčasťou síl a prostriedkov určených k zásahu pri vzniku ohniska nákazy – variant B bola aj Štátna veterinárna a potravinová správa SR;

5.	s. 14 výstižnejšie preštylizovať pojem „pretlakový odev“ a slovo „gumákmi“ nahradiť slovom, napr. „gumená obuv“;

6.	s. 15 odsek 4:  upraviť prvú vetu „Je určený na zber kontaminovanej vody“. 

O

O

O

O

O

O

	

A

A

A

A

A

A	

Preštylizované.

Nahradené.

Nahradené.

Doplnené.

Preštylizované.

Upravené.		

Úrad vlády Slovenskej republiky

	
Na str. 5 navrhovaného Plánu opatrení Slovenskej republiky pre prípad vzniku udalostí podliehajúcich Medzinárodným zdravotným predpisom (2005) schváleným Svetovou zdravotníckou organizáciou sú pod bodom B. uvedené orgány riadenia činností pri vzniku ohniska nákazy v lietadle s pristávacou cieľovou krajinou na území Slovenskej republiky. V prvých dvoch bodoch sú uvedené ústredný krízový štáb, krízové štáby príslušných ministerstiev, Úradu verejného zdravotníctva SR a Štátnej veterinárnej a potravinovej správy SR. 
V tejto súvislosti upozorňujeme na ustanovenia paragrafov 3 a 4 zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov, kde sú uvedené orgány krízového riadenia a pôsobnosť vlády SR ako orgánu krízového riadenia. Podľa § 4 ods. 2 uvedeného zákona vláda SR zriaďuje ústredný krízový štáb na koordináciu činnosti orgánov štátnej správy, orgánov územnej samosprávy a ďalších zložiek určených na riešenie krízovej situácie v období krízovej situácie.
Na základe uvedených skutočností odporúčame zosúladiť bod B. s uvedenými ustanoveniami zákona č. 387/2002 Z. z. 
	
O	
A	
Dotknutý text zosúladený s §§ 3 a 4 zákona č. 387/2007 Z. z. o riadení štátu v krízových situáciách mimo času vojny a vojnového času v znení neskorších predpisov.		

Ministerstvo dopravy, pôšt a telekomunikácií Slovenskej republiky,	
K zneniu návrhu uznesenia vlády SR:

1) K bodu A.2.:
Bod A.2., ktorým sa schvaľuje Harmonogram zabezpečenia ochrany zdravia obyvateľstva proti nebezpečným prenosným chorobám na roky 2008 – 2010 odporúčam z návrhu uznesenia vlády SR vypustiť.
Odôvodnenie: Uvedený harmonogram nie je možné v súčasnej dobe schvaľovať, pretože nie sú zatiaľ presne stanovené „zodpovednosti, úlohy, povinnosti a mechanizmy činnosti rezortov pri vzniku udalosti podliehajúcej medzinárodným zdravotným predpisom“, čo sa uvádza aj v texte úlohy bodu B.1. navrhovaného uznesenia vlády SR, ktorým sa predpokladá vypracovať všeobecne záväzný právny predpis na ich ustanovenie. Ďalším dôvodom je skutočnosť, že na zabezpečenie financovania predpokladaných potrieb nebudú v roku 2008 disponibilné finančné prostriedky, pretože štátny rozpočet na rok 2008 je už schválený a rozpočtové kapitoly nedisponujú žiadnymi voľnými zdrojmi, ktoré by prípadne mohli využiť. Tento harmonogram bude pripravený v ďalšej fáze, t. j. po ustanovení „zodpovednosti, úlohy, povinnosti a mechanizmy činnosti rezortov pri vzniku udalosti podliehajúcej medzinárodným zdravotným predpisom“ na základe vypracovaného všeobecne záväzného právneho predpisu v zmysle textu úlohy, uvedenej v bode B.1. návrhu uznesenia vlády SR a po vyriešení spôsobu zabezpečenia finančnými prostriedkami. 

2) K bodu B.1. :
Žiadam pôvodný text upraviť tak, že sa úloha ukladá ministrovi zdravotníctva v spolupráci s ministrom vnútra, ministrom obrany a ministrom dopravy, pôšt a telekomunikácií.
Odôvodnenie:
Gestorom tejto úlohy musí byť jeden ústredný orgán štátnej správy a to ministerstvo zdravotníctva vzhľadom na charakter úloh, ktoré sa budú plniť. Samozrejmá je pritom úzka súčinnosť so zainteresovanými orgánmi štátnej správy a ďalšími zainteresovanými organizáciami. 

3) K bodu B.3.:
Bod B.3., ktorým sa ukladá ministrovi dopravy, pôšt a telekomunikácií vydať vyhlášku na ustanovenie zodpovedností, úloh, povinností a mechanizmov, činnosti letiska M. R. Štefánika pri vzniku udalosti podliehajúcej Medzinárodným zdravotným predpisom žiadam z predloženého návrhu uznesenia vlády SR vypustiť.
Odôvodnenie:
Vydať vyhlášku na ustanovenie zodpovedností, úloh, povinností a mechanizmov, činnosti letiska M. R. Štefánika pri vzniku udalosti podliehajúcej Medzinárodným zdravotným predpisom nie je možné, pretože vyhláškou nie je možné ukladať povinnosti a na vydanie vyhlášky nemá Ministerstvo dopravy, pôšt a telekomunikácií SR žiadne splnomocňujúce ustanovenie.

4) K bodu B.4.:
Uvedenú úlohy vypustiť z návrhu uznesenia vlády SR – na základe pripomienky uvedenej v bode 1).

K predkladacej správe:
5) V 2. odseku zhora, v poslednej vete sa uvádza: „Dokument predovšetkým rozpracováva pôsobnosť, zodpovednosť, úlohy a činnosti, návrhy materiálneho a technického vybavenia všetkých podieľajúcich sa orgánov Slovenskej republiky a zložiek integrovaného záchranného systému, ostatných zložiek, zložiek letiska, zdravotníckych zariadení, koordináciu systému krízového riadenia štátu v takejto situácii za účelom zamedzenia.....“. 
Uvedená formulácia sa nezhoduje s obsahom materiálu, v ktorom nie sú rozpracované žiadne pôsobnosti, zodpovednosti ani úlohy a konkrétne činnosti jednotlivých zainteresovaných zložiek a ani spôsob koordinácie krízového riadenia štátu v takejto situácii. Požadujem preto uvedenú vetu preformulovať v nadväznosti na skutočný obsah materiálu (určenie variantov možného vzniku udalostí, určenie orgánov a organizácií podieľajúcich sa na plnení opatrení pre prípad vzniku týchto udalostí, určenie síl a prostriedkov a orgánov riadenia činností a schémy možnej organizácie karanténneho pracoviska na letisku). 

6) Vypustiť poslednú vetu z predkladacej správy, v ktorej sa uvádza, že „Realizácia navrhovaných opatrení zakladá nároky na verejné financie ich vyčlenením z rozpočtových kapitol jednotlivých ministerstiev v rokoch 2008 – 2010. 
Odôvodnenie:
Štátny rozpočet na rok 2008 je už schválený a rozpočtové kapitoly nemajú žiadne voľné disponibilné finančné prostriedky na financovanie prípadných opatrení v roku 2008. Až po vypracovaní všeobecne záväzného právneho predpisu, ktorým sa ustanovia „zodpovednosti, úlohy, povinnosti a mechanizmy činnosti rezortov pri vzniku udalosti podliehajúcej medzinárodným zdravotným predpisom“ tak, ako sa to uvádza v texte úlohy bodu B.1. navrhovaného uznesenia vlády SR bude možné presne vyšpecifikovať požiadavky na materiálne zabezpečenie a následne aj spôsob finančného zabezpečenia v rokoch 2009 – 2010. 

7) K obsahu materiálu:
-	v predkladacej správe v texte zmeniť v druhom odseku vo vete „Medzirezortná skupina pracovala v zložení zo zástupcov Úradu verejného zdravotníctva SR..... nasledovný text takto: text „Úradu železničného zdravotníctva MDPT SR“  zmeniť na „Úradu verejného zdravotníctva MDPT SR“.
-	str. 2 časť b) variant B text zmeniť nasledovne: „pri zachytení nebezpečného prenosného ochorenia v lietadle s cieľovým letiskom na území Slovenskej republiky“,
-	str. 4  časť variant B Cieľ text zmeniť nasledovne: „Východiskovým bodom realizácie 2. časti (variant B) Plánu opatrení Slovenskej republiky pre prípad  vzniku udalostí podliehajúcich Medzinárodným zdravotným predpisom (2005), schváleným Svetovou zdravotníckou organizáciou pri zachytení nebezpečného prenosného ochorenia počas letu v lietadle s cieľovým letiskom na území Slovenskej republiky je oznámenie skutočnosti oblastnému stredisku riadenia š. p. Letové prevádzkové služby Slovenskej republiky, že na palube medzinárodného letu smerujúceho na územie Slovenskej republiky sa objavila osoba postihnutá nebezpečným prenosným ochorením podľa vysloveného podozrenia veliteľa lietadla, ktorý skutočnosť zistil podľa pravidiel vydaných Svetovou zdravotníckou organizáciou, ide o prípad podliehajúci medzinárodným zdravotným predpisom. Takýto let bude presmerovaný na letisko M. R. Štefánika v Bratislave.“.
-	str. 4 a 5. časť A. bod 1. zmeniť nasledovne „Letové prevádzkové služby Slovenskej republiky, š. p., Oblastné stredisko riadenia  a bod 15. vysvetliť čo je myslené pod pojmom „Hraničná inšpekčná stanica Bratislava – letisko“ .

-	na strane 5 materiálu v časti A. Sily a prostriedky určené k zásahu pri vzniku ohniska nákazy – variant B:   v bode č. 10 zmeniť text „Riaditeľ Úradu verejného zdravotníctva SR, Ministerstvo dopravy, pôšt a telekomunikácií SR“ na „10. Úrad verejného zdravotníctva SR, hlavný hygienik MDPT SR“. Následne bod 11. vypustiť ako nadbytočný.
-	str. 6 časť Schéma organizácie karanténneho pracoviska na letisku – navrhujeme prehodnotiť kapacitu karanténneho pracoviska pre izoláciu cestujúcich „pre 100 osôb“ z dôvodu, že na letisku M. R  Štefánika   môžu pristávať lietadlá so sedačkovou kapacitou pre okolo 400 osôb a 15 – 20 člennou posádkou.
-	V terminológii letectva sa nepoužíva kapitán lietadla, ale veliteľ lietadla.
-	Nepoužíva sa stredisko prevádzky medzinárodných letov, ale Letové prevádzkové služby.
-	Strana 5, bod 1 opraviť názov stredisko riadenia letov na Letové prevádzkové služby.

-	Strana , bod 6 opraviť názov na oddelenie hraničnej kontroly Policajného zboru Bratislava-Ružinov-Letisko.
-	Strana 5, bod 8 opraviť na vyčlenené sily a prostriedky Krajského riaditeľstva PZ.
-	Strana 5 vo variante B - Orgány riadenia........, bod 5, opraviť na operačné stredisko Krajského riaditeľstva PZ v Bratislave.	
Z

Z

Z

Z

Z

O

O

O

O

O

O

O

O

O

O

O

O

O

	
A

A

A

A

A

N

A

A

A

A

A

N

A

A

N

A

A

A

	
Bod A2 z návrhu uznesenia vlády vypustený.

Bod B1 návrhu uznesenia upravený.

Bod B3 z návrhu uznesenia vlády vypustený.

Bod B4 z návrhu uznesenia vlády vypustený.

Text preformulovaný nasledovne:
Dokument predovšetkým určuje varianty možného vzniku udalostí, orgány a organizácie podieľajúce sa na plnení opatrení pre prípad vzniku týchto udalostí, sily a prostriedky k zásahu pri vzniku ohniska nákazy a rozpracováva činnosť orgánov a organizácií za účelom zamedzenia alebo likvidácie hrozby zavlečenia a zabránenia šírenia nebezpečnej infekcie, ktorá by  významne ohrozila zdravie obyvateľstva a následkom toho i bežný mierový chod hospodárskeho života Slovenskej republiky. 

Pripomienka neakceptovaná z dôvodu:
1.	Predkladacia správa spracovávaná k materiálom predkladaných na rokovanie vlády musí obsahovať informáciu o tom, či schválenie materiálu bude mať dopad na verejné financie.
2.	Zástupcovia rezortu dopravy, pôšt a telekomunikácií boli členmi medzirezortnej pracovnej skupiny na prípravu Plánu opatrení pre prípad vzniku udalostí podliehajúcich Medzinárodným zdravotným predpisom (2005) schváleným Svetovou zdravotníckou organizáciou (uznesenie vlády SR č. 57 z 24. 1.2007 k Medzinárodným zdravotným predpisom (2005) schváleným Svetovou zdravotníckou organizáciou). 

Text upravený.

Text upravený.

Text upravený.

Text upravený.

Hraničná inšpekčná stanica Bratislava – Letisko – vysvetlenie:
Prostredníctvom hraničnej inšpekčnej stanice Bratislava – Letisko plní Štátna veterinárna a potravinová správa SR odborné veterinárne činnosti v súvislosti so zvieratami (najmä spoločenskými), ktoré sú na palube lietadla a boli v bezprostrednom kontakte s postihnutými osobami a v súvislosti s potravinami v osobnej batožine cestujúcich a odpadom z cateringu lietadla.

Text upravený.

Pripomienka neakceptovaná z dôvodu:
Pri vyššom počte osôb sa veľkosť karanténneho pracoviska primerane upraví.

Text upravený.

Text upravený.

Pripomienka neakceptovaná z dôvodu:
Navrhovaný text je v rozpore s textom navrhovaným v 4. odrážke bodu 7.

Text upravený.

Text upravený.

Text upravený.

Ministerstvo financií
Slovenskej republiky	
V predkladacej správe sa uvádza, že „Realizácia navrhovaných opatrení zakladá nároky na verejné financie ich vyčlenením z rozpočtových kapitol jednotlivých ministerstiev v rozložení na roky 2008-2010.“ Za uvedený text žiadam jednoznačne uviesť, že finančné prostriedky jednotlivých rozpočtových kapitol potrebné na zabezpečenie úloh vyplývajúcich z predmetného materiálu budú zabezpečené v rámci schválených limitov rozpočtu verejnej správy na roky 2008 až 2010.

V prílohe č. 1 Harmonogram zabezpečovania ochrany zdravia obyvateľstva proti nebezpečným prenosným ochoreniam na roky 2008 – 2010 v časti tabuľky Harmonogram na roky 2008 – 2010 týkajúcej sa časti Ministerstva dopravy, pôšt a telekomunikácií SR (str. 10) žiadam doplniť údaje o výške finančných prostriedkov pre jednotlivé roky, ako aj sumárny riadok za jednotlivé roky.

Upozorňujem na chybne uvedené číslo uznesenia vlády SR v predkladacej správe. Správne číslo uznesenia vlády SR z 24. januára 2007 je „č. 57“ a nie „č. 54“.

Z

Z

O

A

A

A	
Text doplnený.

Údaje doplnené.

Text opravený.